google/wiki40b huggingface dataset:
Flueblom

Utseende

Flueblomplanter er som regel mellom 10 og 30 cm høye, og har en ganske glissen blomsterstand med 2-10 blomster. Planta er spinkel og ikke så høy og kan derfor være ganske vanskelig å få øye på, men får man først øye på den er den ikke mulig å forveksle med noen annen norsk plante. Orkideblomstens seks blomsterblader er i fluebloms versjon slik at de tre i den ytre kretsen er grønne og ganske små, mens de tre indre blomsterbladene er de som imiterer insektet: to er lange og smale og imiterer trolig insektets antenner, mens leppa er ganske brei, ca. 1 cm lang og med fargetegninger og reflekser som imiterer insektets kropp. Alle disse tre blomsterbladene er i brunsvarte fargetoner.

Formering

Blomstene har ingen nektar eller annen belønning så pollineringa er basert på lureri der pollinatoren tiltrekkes fordi blomsten signaliserer en ettertraktet belønning, i dette tilfellet parringsmulighet. Flueblom etterligner ikke en flue som navnet skulle tilsi, men en veps. Nærmere bestemt hunner av gravevepser i slekta Argogorytes (Hymenoptera: Crabronidae). Hos disse vepsene er det slik at hannene normalt klekker en uke eller to før hunnene og i denne perioden før de ekte hunnene er tilgjengelige, tilbyr flueblomplantene de eneste mulighetene for "parring" (parring er naturligvis hannvepsenes eneste oppgave i livet). Fluebloms blomstringstidspunkt er fininnstilt av naturlig seleksjon til å passe med vepsenes klekkingstidspunkt. 
Selv om blomstenes imitiasjon av hunnvepsene kanskje ikke ser helt overbevisende ut for det menneskelige øye, må man huske at gravevepser som andre årevinger, ser utmerket også i det ultrafiolette området og hvor godt blomsten egentlig ligner hunnvepsen er vanskelig å vurdere. I tillegg kommer imidlertid også andre sanseinntrykk som ligger utenfor det vi mennesker oppfatter: duft! Flueblom sender ut duftstoffer som svært presist etterligner gravevepshunnens feromoner. Trolig er duftsignalet vel så viktig som det visuelle signalet for tiltrekning til planta og i alle fall på langt hold. De visuelle signalene er derimot avgjørende for presis plassering av pollinator i blomsten. Presis plassering i blomsten er som for alle orkideer, nødvendig for at polliniene skal kunne plasseres riktig på pollinatoren og slik sørge for at pollen avsettes på arret i etterfølgende blomster insektet besøker.

Forekomster i Norge

Flueblom vokser enten i kalkfuruskog eller på kalkmyr og er i tillegg ganske varmekjær. Klimamessig er dermed kun sørøstlige deler av landet og de gunstigste delene av enkelte fjordstrøk mulige. Kalkholdig jordbunn som ikke er oppdyrka, er enda mindre vanlig og kombinasjonen blir dermed ganske sjelden. 
Flueblom finnes i sørøst fra Fredrikstad og Kragerø til Ringerike og Kongsberg, videre noen steder i Nord-Trøndelag (Snåsa, Steinkjer, Nærøy) og spredt i Nordland (Gildeskål, Beiarn, Bodø, Fauske).

Fredning

Flueblom er ført i rødlista som "nær trua" (NT). Flueblom er fra desember 2001 varig freda etter naturvernloven etter først å ha vært midlertidig freda fra 1989.
Cupfinalen i fotball for menn 2014

Cupfinalen for herrer 2014 var en fotballkamp som ble spilt søndag 23. november 2014 på Ullevaal Stadion og var den siste kampen i Norgesmesterskapet 2014. Kampen var den 109. cupfinalen for herrer og den 72. finalen som spilles på Ullevaal Stadion.
Molde ble norgesmestre for fjerde gang etter å ha slått Odd 2–0.
Stuping under Asialekene 1974

Stuping under Asialekene 1974. Stuping var en av flere sporter under de sjuende Asialekene som ble arrangert i Teheran i Iran. Det var sjuende gangen som stuping var med på programmet i Asialekene. Stupkonkurransene ble avviklet i perioden 2. til 7. september 1974. Det var fire øvelser, 3 meter sviktstup og 10 meter tårnstup for både damer og menn . Kina ble beste nasjon, de vant alle fire gullmedaljene.
Caraga

Caraga (region XIII) er en region i landsdelen Mindanao i Filippinene. Den ligger på øya Mindanaos nordøstre del. Nord for regionen ligger Boholsjøen. Det sammenlagte landarealet for regionen er 18 846,97 km², noe som utgjør 6,3% av Filippinerae totale landarear, og 18,5% av Mindanao. Nesten halve landarealet utgjøres av provinsen Agusan del Sur. Regionen har 2 362 700 innbyggere (2006).
Regionen ble opprettet i 1995 og består av de fem provinser Agusan del Norte, Agusan del Sur, Dinagatøyene, Surigao del Norte og Surigao del Sur. Provinsen Dinagatøyene består av områder som tidligere tilhørte Surigao del Norte frem til at denne provins ble dannet i slutten av 2006. I regionen finnes fem byerr nemlig Bayugan, Bislig, Butuan City, Surigao City og Tandag. Regionhovedstad er Butuan City.
Blant språk som tales i regionen er surigaonon, cebuano, filipino og engelsk.
Torini

Torini består av 4 personer fra forskjellige steder i Norge. Prosjektet startet vinteren 2004, og har siden da hatt en jevn musikalsk utvikling. Torini spiller nå en form for punk som de har valgt å kalle Melodisk Nova Punk.
Rolf Schønfeld

Offentlige arbeider

«Panikk på Parnasset», monumentalmaleri, spisesalen, Hotell Astoria, Oslo (1947, senere fjernet)

Pedagogisk virksomhet

Schönfeld drev sin egen maleskole i Oslo i perioden 1940-60. Deretter ga han private kurs i Nasjonalgalleriet fra 1960-1980. Svært mange norske malere har vært innom hans undervisning for kortere eller lengre perioder.
Internasjonale reaksjoner på terrorangrepet i Norge 2011

Det var omfattende dekning av terrorangrepet i Norge 2011 internasjonalt, og mange statsledere og politikere sendte kondolanser blant annet direkte til Kong Harald.
Big Horn County (Montana)

Historie

Big Horn County ble grunnlagt i 1913 og fikk på samme måten som elven og fjellkjeden navnet sitt fra bighorn-sauen i Rocky Mountains.
Dangjin kraftverk

Dangjin kraftverk er et varmekraftverk i Dangjin i Sør-Chungcheongprovinsen i Sør-Korea. Det har en installert produksjonskapasitet på 2400 MW, fordelt på 4 like store blokker / turbiner. Brenseltypen er kull. Utbygger var Korea Electric Power Co. Utbyggingen skjedde i årene 1994–2001.
Montana oblast

Geografi

Oblastet grenser i nordvest til Vidin oblast, i nord til Romania med Donau som grenseelv, i øst til Vratsa oblast i sør til Sofia oblast og i sørvest til Serbia.

Befolkning

Montana oblast har 179 741 innbyggere fordelt på et 3 635 km² stort areal.
G-punkt

G-punktet er et punkt som ligger ca. fem centimeter inn i kvinnens vagina, og er oppkalt etter den tyske legen Ernst Gräfenberg.
G-punktet ligger i fremre skjedevegg. Punktet består av nerveender og kjertler, er et svamplegeme som har likhetstrekk med en manns penis. Ved stimulering av punktet kan kvinnen få orgasme, men det gjelder ikke alle. Noen kvinner er mer ømfintlige for stimulering enn andre, og noen reagerer ikke i det hele tatt.

Skepsis og forskning

Blant leger og gynekologer er det skepsis om G-punktet i det hele tatt eksisterer Dr. Amichai Kilchevsky ved Yale-New Haven Hospital i Connecticut har ledet en studie om G-punktet, ved å gjennomgå engelskspråklig forskningsmateriale som foreligger fra 1950 frem til 2011, som har gitt treff ved visse søkeord. Konklusjonen hans er at det ikke eksisterer, med forbehold om at alle mulige metoder for å påvise G-punktet er tatt i bruk.
I 2012 fant den amerikanske forskeren Adam Ostrzenski ved instituttet for gynekologi i St. Petersburg G-punktet under en obduksjon. Studien ble publisert i The Journal of Sexual Medicine.
Sirkelsegment

Et sirkelsegment eller bare segment er en plan figur som er avgrenset av en korde eller en sekant. Et segment kan defineres som området innenfor en korde eller en sekant.
Hagehumle

Kjennetegn

Hagehumlen er sort med normalt tre gule bånd, to på ryggsiden av brystet et på de første bakkroppsleddene. Bakkroppsspissen er normalt hvit. Melanisme opptrer i alle varianter fra helt sorte til normalfargede individer.

Størrelse

Målene kan variere, og særlig lengden er unøyaktig da bakkroppen kan trekkes sammen eller strekkes ut.

Dronninger: Lengde 17-22 mm, Vingespenn: 35-40 mm

Arbeidere:  Lengde 11-16 mm, Vingespenn: 28-32 mm

Hanner: Lengde 13-15 mm, Vingespenn: 28-32 mm

Bolet

Bolet til hagehumlen ligger nesten alltid under bakken i gamle musebol. Noen ganger kan man finne humlebolet i enden av en 4-5 meter lang musegang. Hagehumlen tilhører pocket-makers som lager lommer på larvekamrene. (Se humler)

Utbredelse

Vi finner hagehumla over hele landet, men bare sporadisk i Finnmark.
Pyrobolus

Utseende

Nokså små, mørke, avlange trebukker. Kroppen er nokså parallellsidig. Pronotum kan være brunrødt, og dekkvingene har gjerne en lys rand langs søm og ytterkant. Antennene er tynne og gjerne noe lengre enn kroppen, leddene kan ha lange hår på innersiden.

Utbredelse

Gruppen er utbredt i Amerika, fra det sørlige USA og sørover, inkludert øyene i Karibia.
Jewish Agency for Israel

The Jewish Agency for Israel (hebraisk: הסוכנות היהודית לארץ ישראל‎, HaSochnut HaYehudit L'Eretz Yisra'el) er verdens største ideelle jødiske organisasjon. Bevegelsen ble tidligere kalt «The Palestine Zionist Executive», men ble utpekt i 1929 som «Jewish agency» i Folkeforbundet sitt Palestina-mandat.
Venetiansk

Historie

Venetiansk nedstammer fra vulgærlatin, påvirket av gallere, og muligens delvis fra et venetisk underlag, og av språkene til germanske stammer som vestgotere, østgotere, og langobarder som invaderte Italia på 400-tallet. Venetiansk, som et kjent skriftlig språk, er dokumentert på 1200-tallet. Det finnes også påvirkninger og parallellismer med gresk og albansk i ord som piròn (gaffel), inpiràr (å dele), carega (stol) fanela (skjorte).
Språket fikk betydelig prestisje i tiden til republikken Venezia da det fikk status som et lingua franca i Middelhavet. Kjente venetiansk-språklige forfattere var dramatikerne Angelo Beolco (1502–1542) og Carlo Goldoni (1707–1793). Både Ruzante og Goldoni, som fulgte den gamle italienske teatertradisjonen commedia dell'arte, benyttet venetiansk i deres komedier som morsmålet til vanlige folk. De er vurdert som blant de fremste italienske dramatikerne gjennom tidene, og Goldonis skuespiller blir fortsatt framført i dag. Andre kjente verker på venetiansk er oversettelsene av Iliaden av Giacomo Casanova (1725–1798) og Francesco Boaretti, og diktene til Biagio Marin (1891–1985). Kjent er også et venetiansk manuskript med tittelen Dialogo de Cecco da Ronchitti da Bruzene in perpuosito de la stella Nova, om en nova og andre astronomiske emner, som er tilskrevet Galileo Galilei (1564–1642).
Men som et litterært språk ble venetiansk overskygget av Dante Alighieris toskansk «dialekt» og franske språk som provençalsk og langues d'oïl (historisk betegnelse på de gallisk-romanske språk og dialekter).
Selv før nedgangen for republikken Venezia, hadde venetiansk gradvis opphørt å bli benyttet for administrative arbeid til fordel for toskansk-avledet italiensk som hadde blitt foreslått og benyttet som et virkemiddel for en felles italiensk kultur sterkt støttet av framstående humanister og poeter i Venezia, fra Pietro Bembo (1470–1547), en avgjørende figur i utviklingen av det italienske språk, til Ugo Foscolo (1778–1827).
For øyeblikket er bortimot alle de som snakker venetiansk det som heter diglossiske, det vil si en stabil språksituasjon hvor høyspråk og lavspråk lever side om side, og de benytter venetiansk i uformelle sammenhenger. Dagens situasjon fremmer spørsmål om språkets betingelser for å overleve som et levende språk. Til tross for skritt for å anerkjenne det, har venetiansk forblitt et språk som stadig vanskeligere lar seg overføre til neste generasjon da yngre generasjoner synes å foretrekke standard italiensk i mange situasjoner. Dette problemet er også blitt ytterligere komplisert av større andel innvandrere som kun snakker eller lærer seg standard italiensk.
Ulster University

Ulster University er et universitet i Nord-Irland. Det ble grunnlagt i 1968 som følge av en fusjon av flere mindre universiteter høgskoler. Det har røtter tilbake til 1845 da Magee College ble grunnlagt i Derry.
Lysgårdsbakkene

Den gamle Lysgårdsbakken

Lysgårdsbakken var også navnet på en tidligere hoppbakke, som også lå i Kanthaugen, i nærheten av stedet der dagens hoppbakker ligger. Den bakken ble bygd i 1901-02 og åpnet 15. februar 1903. Lysgårdsbakken ble brukt under det første hovedlandsrennet (NM) på ski, i 1909, og hadde også hovedlandsrennet 1927 og NM i 1948. Lengste stående hopp i åpningsrennet var 26,5 meter; bakkerekorden ble forbedret til 30 meter under hovedlandsrennet i 1909. Under mesterskapet i 1927 satte Sigmund Ruud ny bakkerekord med 50,5 meter. I 1948 kom bakkerekorden opp i 70 meter ved Jens Østby.
Stillaset i den gamle Lysgårdsbakken brøt sammen vinteren 1966.
Dagmund Evebø

Spillerkarrieren

Evebø hadde en lang karriere som fotballspiller, og spilte for flere klubber på Sunnmøre etter at han avsluttet sin videregående utdannelse ved Firda videregående skole. Han spilte 24 kamper for Hødd i 1. divisjon. Han var også innom Ørsta idrettslag, men han hadde mesteparten av sin spillende karriere for Volda Idrettslag der han spilte 233 kamper.

Trenerkarrieren

Evebø var spillende trener for Volda i sine siste sesonger for klubben, før han tok over som kun trener. Til sesongen 2005 tok han over Stryn Fotball i 3. divisjon. I januar 2008 ble han ansatt som toppspillerutvikler for Aalesunds fotballklubb. Dette ble Evebøs første heltidsjobb som trener. I desember 2008 mistet Evebø jobben i AaFK, da trener Kjetil Rekdal la kabalen for trenerstaben på nytt.
Ordenen arbeidets røde fane

Inndeling

Ordenen arbeidets røde fane har én klasse.

Insignier

Ordenstegnet for Ordenen arbeidets røde fane består av en oval medaljong i gull dekorert med rød, lys blå og hvit emalje. Det sentrale motivet har et vaiende rødt flagg med bokstavene «НРБ» (NRB, forkortelse for Народна република България (Folkerepublikken Bulgaria)) i hvite bokstaver. Under flagget står hammer og sigd i gull mot lys blå emalje. Dette er lagt over et hvitt tannhjul, der bare nedre del er synlig. På tannhjulet ståår innskriften «ЗА СОЦИАЛИСТИЧЕСКИ ТРУД» (for sosialistisk arbeid). Medaljongens avlange form dannes av hveteaks. Øverst, der kornbåndene møtes, står en rød stjerne.
Ordensbåndet er rødt med hvit midtstripe.

Tildeling

Ordenen arbeidets røde fane ble tildelt for innsats innen økonomi og samfunnsliv, for virkeliggjøring av planene for økonomisk og sosial utvikling og for fremragende resultater i landets offentlige, sosiale, vitenskapelig og kulturelle liv. Den ble tildelt både individer og kollektiver.
Psilocnaeia

Utseende

Små (gjerne 4-5 millimeter), slanke, gråbrune trebukker med middels lange antenner. Pronotum er tønneformet uten tenner på sidekanten. Dekkvingene har rundede sider.

Levevis

Larvene lever i død ved.

Utbredelse

Slekten er utbredt på New Zealand.
Operasjon Serval

Bakgrunn

Tuaregopprøret i Mali i 2012 (fransk: Rébellion touareg de 2012), også kalt Azawad-krigen (La guerre de l'Azawad), er et pågående separatistisk opprør startet 17. januar 2012 i Azawad-regionen av tuareger og andre folkeslag i Sahara mot den maliske regjeringa. Opprøret ledes av den nasjonale bevegelsen for Azawads frigjørelse (MNLA), som består av tidligere opprørere og et stort antall tuaregsoldater som har vendt tilbake til Mali etter å ha sloss enten for det nasjonale overgangsrådet eller den libyske hæren i borgerkrigen i Libya. En annen tuaregisk opprørsgruppe er den islamistiske Ançar Dine.
21. og 22. mars ble det utført et militært statskupp ledet av kaptein Amadou Sanogo mot den folkevalgte presidenten Amadou Toumani Touré, som siden 2012 hadde vært landets president. Etter kuppet har opprørerne hatt stor militær framgang, og de tre store byene i Azawad, Kidal, Gao og Tombouctou, ble inntatt av MNLA og Ançar Dine fra 30. mars til 1. april.
Tuaregene er et berbersk nomadisk folkeslag med en estimert befolkning på 5,7 millioner i flere nordafrikanske land, inkludert omtrent sju prosent av Malis befolkning på 14 millioner, som mener de har blitt politisk marginalisert av befolkningen sør i Mali.
Frankrike sendte først i 2013 flystyrker, senere bakkestyrker og amfibiekrigsskipet «Dixmude».  De har også bygget seg opp en koalisjon av andre bidragsytere.
OXA

OXA (Søværnets museum for trådløs telegrafi) er en tidligere kystradiostasjon som ligger rett bak Mastekranen på Holmen i København og fungerer som museum. 
Bygningen ble opprinnelig oppført på Frederiksholm i 1908 og  inneholdt Danmarks første kystradiostasjon. Navnet OXA kommer fra kallesignalet. Bygningen ble oppført av arkitekt Olaf Schmidth.
Radiostasjonen ble utvidet i 1905 og betjente både flåten og handelsflåten. 
Den nedlagte radiostasjonen ble flyttet fra Frederiksholm til Nyholm i 2003 og gjeninnviet som muesum.
Vera Zasulitsj

Bakgrunn

Vrea Zasulitsj ble født som en av fire døtre til en fattig familie fra det lavere aristokrati. Da hun var tre år gammel døde hennes far, hvorpå moren sendte henne til en mer velstående del av familien; Mikulisj-familien i Bjakolovo. Her bodde hun til hun avsluttet skolen i 1866.

Attentatet på Trepov

I juli 1877 ble Sankt Petersbuorg rammet av en politisk skandale da den politiske fange Aleksej Bogoljubov nektet å ta av hatten i general Fjodor Trepovs nærvær. Trepov, guvernør av Sankt Petersburg, var kjent for sin ledende rolle i nedkjempelsen av polske opprørere i 1830 og 1863. Som straff for sin oppsetslighet lot Trepov Bogoljubov piske, noe som opprørte ikke bare de revolusjonære men forarget langt inn i den sympatiserende intelligentsia. En gruppe på seks revolusjonære planla å drepe Trepov, men Zasulitsj var på egen hånd den første til å reagere. Hun venter til dommen over Bogoljubov ble proklamert, hvorpå hun den 24. januar 1878, skjøt og alvorlig såret Trepov.
Ved en meget omtalt rettssak fant en uavhengig og sympatiserende jury henne ikke skyldig. Hun ble løslatt og flyktet før hun kunne bli arrestert på nytt. Med mordforsøket ble hun en helt for den radikaliserte del av det russiske samfunn – men selv vendte hun seg mot terrorkampanjen som skulle lede til snikmordet på tsar Aleksander II i 1881.

Marxisme

Vera Zasulitsj var flyktet til Sveits der hun ble marxist og i 1883 sammen med Georgij Plekhanov og Pavel Akselrod hjalp til med å stifte gruppen Frigjørelsen av arbeidet (russisk: Освобождение труда). På foranledning av gruppen oversatte Vera Zasulitsj en rekke av Karl Marx' verker til russisk, noe som hjalp til marxismens suksess blant russiske intellektuelle i 1880-årene og 1890-årene, og en av faktorene som førte til dannelsen av Det russiske sosialdemokratiske arbeiderparti (russisk: Российская социал-демократическая рабочая партия, RSDRP) i 1898. I midten av 1900-årene slo lederne av en ny generasjon av russiske marxister, Julius Martov, Vladimir Lenin og Aleksandr Potresov seg til Zasulitsj, Plekhanov og Akselrod i Sveits. Trass i spenninger de to grupper imellom lyktes det de seks å bli enige om grunnleggelsen av Iskra, en revolusjonær marxistisk avis, der de også selv ble redaksjon. De var imot de mer moderate marxister (kjent som «økonomene») såvel som eksmarxister som f.eks. Pjotr Struve og Sergej Bulgakov, som de brukte en stor del av 1900-1903 til å motdebattere i Iskra.

Mensjevikleder

Det lyktes de seks redaktører av Iskra å organisere en pro-Iskra annen kongress av RSDRP-partiet i Brüssel og London i 1903. Imidlertid frakajonerte Iskra-tilhengerne seg plutselig uventet i to grupper; Lenins bolsjevikker og Martovs mensjevikker. Vera Zasulitsj støttet opp om mensjevikene.
Etter revolusjonen i 1905 vendte hun tilbake til Ruasland, men mister interessen for revolusjonær politikk. Hun støtter den russiske krigsdeltagelse under Første verdenskrig og motsatte seg Oktoberrevolusjonen i 1917.
FA-cupen 1964/65

FA-cupen 1964/65 var den 84. sesongen av den engelske FA-cupen. Liverpool slo Leeds United 2–1 etter ekstraomganger.
Steinrive

En steinrive er et traktorredskap til samling av stein. Etter pløying og harving ligger det ofte mye stein sammen med jorda, som er ønskelig å fjerne. En steinrive har en roterende, skråstilt vals med tagger som danner en skrue som skyver steinene til siden og ranker dem opp, så de er lettere å plukke opp med steinsvans eller steinplukker.
Funksjoner
Steinriver jobber best når den får fjernet større steiner på harvet eller grubbet jord. En steinrive gir en jevn overflate, og gir lett tillgang til steinene som igjen lett kan fjernes med en steinplukker.
Detaljer
Rivetrommelen er skråstilt i ca. 30° vinkel, og tindene roterer mot kjøreretningen for å få raket all steinen i en rekke. En steinrive kan også ha en arbeidsdybde på inntill 10 cm, slik sikrer man at jorda er fri for store steiner og at jordklumper blir knust.
Pulitzerprisen

Pulitzerprisen er en amerikansk pris som deles ut årlig og som regnes som den viktigste utmerkelsen en journalist i et trykt medium kan få. Det deles også ut priser for skjønnlitteratur og musikk. Den første utdelingen fant sted 4. juni 1917. Herbert Bayard Swope i avisa New York World ble historiens første vinner i kategorien journalistikk. I nyere tid finner bekjentgjøringen sted i april.
Vinnerne utpekes av en uavhengig jury som administreres av Columbia University Graduate School of Journalism i USA. Prisen ble etablert av Joseph Pulitzer, en ungarsk-amerikansk forfatter og avisforlegger.
Silvia Avallone

Forfatterskap

I 2010 debuterte hun med Stål, knapt 25 år gammel. Romanen handler om et Italia på vrangen og vakre tretten år gamle Anna og Francesca. De to jentene vokser opp i byen Piombino i Toscana som domineres av et stålverk som har slukt byens menn i uminnelige tider. Stål ble nominert til Strega-prisen og har mottatt Campiello Opera Primo-prisen. Stål er utgitt i 20 land og skal filmes.
FNs medlemsland

De forente nasjoner har 193 medlemsland. Sør-Sudan er det siste landet som ble medlem av organisasjonen 14. juli 2011. I tillegg har Den hellige stol (Vatikanstaten) og Palestina status som observatørstater og en rekke internasjonale organisasjoner og andre enheter har  observatørstatus i FNs hovedforsamling.

Kinas sete

Republikken Kina var en av de opprinnelige grunnleggerne av FN i 1945. Men den Kuomintang-kontrollerte regjeringen ble avsatt i 1949 samtidig som den nye kommunistregjeringen i Folkerepublikken Kina tok over kontrollen over mesteparten av landet. Likevel fortsatte representanter for nasjonalistregjeringen å representere Kina i FN, selv om det ofte ble oppfattet som lite korrekt, sett i lys av at Republikken Kina omfattet kun Taiwan (og andre utaskjærs øyer) sammenlignet med Folkerepublikken Kina som omfattet hele Fastlands-Kina. I oktober 1971 vedtok FNs generalforsamling resolusjon 2758 som endret Kinas representasjon i FN, slik at det ikke lenger ble representert av Republikken Kina, men i stedet av Folkerepublikken Kina; dette gjorde at Folkerepublikken Kina fikk fast sete i Sikkerhetsrådet. Siden Republikken gjorde krav på å være hele Kinas regjering, nektet den å godta denne avgjørelsen, og er derfor ikke representert i FN. Det er mulig at det i 1971 hadde gått an å få gjennom en resolusjon som anerkjente Taiwan som en selvstendig stat på det tidspunktet, gikk Chiang Kai-shek imot dette. I nyere tid, har Taiwan, under regjeringer som argumenterer at Taiwan ikke er en del av Kina, men et eget land, forsøkt å bli medlem som «Taiwan» (og å representere kun Taiwan, ikke hele Kina), men dette har stadig blitt blokkert av Folkerepublikken Kina, som holder på sitt krav om at Taiwan er en del av dets territorium. Under president Ma, fra KMT, som vant presidentvalget i mars 2008, er det usannsynlig at Taiwan kommer til å søke om FN-medlemskap, siden KMT fastholder det synet at Taiwan er en del av Kina, men at det er Republikken Kina, og ikke Folkerepublikken, som er det «sanne» Kina.

Observatørland

I tillegg til medlemslandene som er listet overfor, er Den hellige stol (Vatikanstaten) og Palestina permanente observatørstater. Det innebærer at statene har status som permanent observatør ved FNs hovedforsamling og kan delta i forsamlingens arbeid, men uten å ha stemmerett. Noen internasjonale organisasjoner har en tilsvarende observatørstatus.
This Is Just Rock’n’Roll

This Is Just Rock'n'Roll er et musikkalbum med Road, utgitt i 1983. Dette er bandets debutalbum.
Zamioeme

Utbredelse

Slekten er kjent fra Tanzania.